TV7 JERUUSALEMMA UUDISED
Tänased teemad -
ÜRO kiitis heaks Iisraeli vastaseid resolutsioone
Kerry kardab Iisraeli ja palestiinlaste konflikti laienemist
Rabi: juutidel pole Euroopas tulevikku
Iisraelil on üle 100 tuumalõhkepea
Saksa juudid hoiatavad Süüria põgenike antisemitismi eest
Iisrael on arenenud riikide harituimate seas
TV7 Jeruusalemma Uudistest - Shalom!
Arutz Sheva teatel võttis ÜRO vastu kuus Iisraeli vastast resolutsiooni.
Otsuste põhjal peaks Iisrael loovutama Golani kõrgustikud
Süüria presidendi Assadi valitsusele.
Lisaks poleks Iisraelil mingit ainuõigust Jeruusalemmale.
Resolutsioonid võeti vastu keset terrorilainet,
kus palestiinlased teevad iga päev iisraellaste vastu terrorirünnakuid.
ÜRO Peaassambleel ei mainitud kordagi palestiinlaste rünnakuid,
kus seni on hukkunud 22 iisraellast ja haavata saanud sadu.
Lisaks palestiinlastele ei pööranud ÜRO Peaassamblee tähelepanu
ka teistele inimõigusrikkujamaadele
nagu Saudi Araabia, Iraan, Venemaa ja teised.
Viis eelmainitud resolutsioonidest esitas Palestiina omavalitsus
ja kuuenda algatas Süüria presidendi Assadi valitsus.
ÜRO vaatlusorganisatsiooni UN Watchi juhi sõnul
oli olukord assambleel ebareaalne, kui ÜRO mõistis hukka Iisraeli,
kuigi nii Iisrael kui kogu maailm
on islami ja märterluse nimel tapvate terroristide sihtmärgiks.
Ynet Newsi teatel hoiatas USA välisminister Kerry,
et Iisraeli ja palestiinlaste vaheline konflikt on otsustavas järgus
ja võib muutuda parandamatuks, kui pooled ruttu järeleandmisi ei tee.
Kerry sõnul on möödunud kuudel õhutatud mõlemaid pooli
tegema järeleandmisi pingete leevendamiseks
ja näitama tõelist pühendumist kahe riigi lahendusele.
Kerry kohtus peaminister Netanyahu ja palestiinlaste presidendi Abbasiga
eelmisel nädalal Jeruusalemmas ja Ramallah's.
Kerry lahkus konkreetse läbimurdeta, kuid lubas jätkata lähinädalatel
poolte juhtidele vastava surve avaldamist.
Jerusalem Posti teatel ütles Brüsseli pearabi eelmisel nädalal,
et juutidel pole Euroopas tulevikku.
Rabi Avraham Gigi sõnul valitseb linnatänavail hirm,
kuna ka belglased ise tunnevad end terroriobjektidena.
Juudid palvetasid kodudes,
kuna sünagoogid olid esimest korda pärast II Maailmasõda suletud.
Mõned neist kaaluvad maalt lahkumist.
Gigi sõnul on Belgias 50 000 juuti, kellest 25 000 elab Brüsselis,
18 000 Antwerpenis ja ülejäänud väiksemates kohtades.
Juudid on kolinud Iisraeli, Kanadasse ja USAsse,
sest mõistavad, et juutidel pole Euroopas tulevikku.
Ka majandusolud ajavad noori Belgiast ära Iisraeli või mujale.
Gigi sõnul on Iisraeli kolimine tähtis iga juudi jaoks.
Tema sõnul on see midagi, mida igatsevad kõik põlvkonnad.
Gigi arvates ei peaks juudid kolima Iisraeli hirmu pärast,
kuna see viiks ebameeldiva kohanemiskogemuseni,
mis jätaks tunde nagu mahajäetu oleks endiselt olemas.
Brüsseli pearabi sõnul peaksid juudid kolima Iisraeli armastusest selle vastu.
Ha'aretzi teatel olevat Iisraelil
USA Teadus- ja Rahvusvahelise Julgeoleku Uurimisinstituudi
uurimuse järgi 115 tuumalõhkepead.
Raport Iisraeli Tuumapeaprogrammi kohta
on osa tuumariikide tsiviil- ja armeeprogrammidest.
Asutuse uurijate väitel on Iisrael tootnud alates 1963. a detsembrist
Dimonas asuvas tuumareaktoris 660 kg plutooniumi
ja valmistanud olemasolevad 115 tuumalõhkepead.
Uurimisinstituudi juhi sõnul on hinnang küsitav,
kuna 1990. a-il oli plutooniumi tootmine
ühe Iisraeli Aatomienergiakomisjoni endise juhi sõnul raskem.
Raporti väitel on Iisraelil lisaks lennukist väljalastavatele relvadele
ka maa-maa tüüpi ja allveelaevadelt tulistatavaid ballistilisi rakette,
mis kõik kannavad tuumalõhkepäid.
Instituudi hinnangul on tuumapäid 90-290,
teiste uurimisasutuste hinnangul aga 80-200.
Arutz Sheva teatel hoiatavad Saksamaa juudid,
et Süüriast saabuvad, peamiselt moslemitest põgenikud
impordivad antisemitismi.
Saksa juutide kesknõukogu nõudis eelmine nädal
Süüria põgeniketulva piiramist.
Liidukantsler Merkeli valitsus on avanud uksed
sõjast räsitud riigist saabuvatele Süüria põgenikele
ja teistele Lähis-Idast tulijatele, kelle arv võib tänavu miljonini tõusta.
Saksa Juudi Nõukogu juhi Josef Schusteri sõnul
tuleb põgenike vastuvõtule
varem või hiljem ülempiir kehtestada.
Schusteri sõnul põgenevad paljud Islamiriik ISISe terrori eest
ning tahavad elada rahus ja vabaduses,
kuid nad tulevad kultuuridest, kus on palju antisemitismi
ja sallimatust naiste-meeste vahelise võrdõiguslikkuse
ja homoseksuaalide suhtes.
Ühe põgenike saabumist toetava ühenduse sõnul on hämmastav,
et Juudi Nõukogu ja konservatiivne partei CSU
nõuavad tegelikult Euroopa inimõiguste leppe lõpetamist,
mis ei luba allakirjutanud riikidel saata asüülitaotlejaid tagasi sinna,
kus nende elu või vabadus on ohus rassi, religiooni, rahvuse,
ühiskondliku kuuluvuse või poliitiliste veendumuste pärast.
The Jerusalem Posti teatel on Iisrael OECD värske raporti järgi
arenenud maade seas üks enimharitud riike.
Raporti andmeil on 49 protsendil iisraellastest kõrghariduskraad,
mis on tunduvalt kõrgem OECD keskmisest, milleks on 34 %,
ja kõigi OECD maade seas on Iisrael teisel kohal.
Lisaks on 85 protsendil 25-64-aastastest iisraellastest
gümnaasiumiharidus, võrreldes OECD 76 % keskmisega.
Raporti järgi on Iisrael siiski maas
hariduse jagunemise osas sugude vahel.
Antud vanusegrupis on kõrgharidusega naiste osa
meeste omast selgelt suurem.
Lisaks näitab uurimus, et kõigi haridustasemete puhul
teenivad naised vähem kui sama haridusega mehed.
Need olid meie tänased uudised. Shalom ja kohtumiseni!
Tõlge: Monika Jaaguri